જણાવી દઈએ કે 2019 લોકસભા ચૂંટણી પહેલા દેશના પાંચ રાજ્યોમાં વિધાનસભા ચૂંટણી થનાર છે. જેમાંથી મધ્ય પ્રદેશ, છત્તીસગઢ અને રાજસ્થાન વિધાનસભા ચૂંટણીને સત્તાનું સેમિફાયનલ માનવામાં આવી રહ્યું છે. આ ત્રણેય રાજ્યોમાં હાલ ભાજપની સરકાર છે અને પાર્ટી પોતાની સત્તા ટકાવી રાખવા માટે એડી-ચોટીનું જોર લગાવી રહી છે. બીજી બાજુ કોંગ્રેસ પણ આ ત્રણેય રાજ્યોમાં વાપસી માટે ભારે પ્રયત્નો કરી રહી છે. એવામાં પેટાચૂંટણીમાં ભાજપની સતત હાર ચિંતાનો વિષય બન્યો છે.